Antonio Comeche, subcampió de la 5a Competició Social 2019 de la modalitat de Recorreguts de Tir
20 de novembre 2019

​![](/media/xfxefqm5/51c_comeche.jpg)  

Antonio Comeche, oficial de la Policia Local de l'Ajuntament de Sagunt, és campió en la 5a Competició Social de l'any 2019 de la modalitat de Recorreguts de Tir en la classificació de veterans i subcampió en la general. Comeche va obtindre el segon lloc en la general amb una diferència de 16 punts respecte al primer classificat. L'esportista s'ha mostrat satisfet amb els resultats i ha agraït el suport dels seus patrocinadors, especialment de la regidoria d'Esports de l'Ajuntament de Sagunt que li ha donat suport des dels seus inicis.

  

Amb esta fita Comeche tanca un any esportiu carregat de triomfs i en el qual ha aconseguit els objectius que es va marcar a principi de temporada com, per exemple, proclamar-se com a subcampió d'Espanya de la seua categoria, campions per equips i la renovació com a esportista d'elit un any més.

  

És el setzé any consecutiu en el qual Comeche es troba en la condició d'esportista federat en la Reial Federació de Tir Olímpic de la Comunitat Valenciana, pel Club de Tir Olímpic de Llíria, competint en la modalitat de Recorreguts de Tir (I.P.S.C.), tant en l’àmbit de la Comunitat Valenciana com en l’àmbit nacional i internacional. Una especialitat en la qual es valora la rapidesa, precisió, maneig de l'arma, tir pràctic, tàctica de tir, així com saber seleccionar l'objectiu a abatre per tindre siluetes que penalitzen simulant ostatges, i que, per tot això, tindria una certa aplicació a la labor policial en les quals s'haguera d'utilitzar l'arma de foc.

  

La present competició consistia a resoldre cinc exercicis que, segons explica Comeche, va començar de manera espectacular guanyant els dos primers, encapçalant la classificació general fins al penúltim exercici en el qual va tindre un nombre indeterminat d'interrupcions de l'arma a conseqüència de la munició i dels carregadors, la qual cosa li va fer sumar només 37 punts dels 85 possibles. Esta diferència va fer insalvable liderar novament la prova esportiva, però, així i tot, va aconseguir el segon lloc en l'últim exercici i recuperar algunes posicions.

  

Antonio Comeche ha fet una especial menció a les entitats i empreses de la ciutat que el patrocinen i li permeten continuar amb la seua trajectòria esportiva, com són Terra Meiga, Autocares Marqués S.L., Gasoprix, Citroen Automóviles Sagunto, així com la regidoria d'Esports de l'Ajuntament de Sagunt.​

*   [](http://www.facebook.com/sharer.php?u=https://aytosagunto.es/va/actualitat/antonio-comeche-subcampio-de-la-5a-competicio-social-2019-de-la-modalitat-de-recorreguts-de-tir/ "Facebook")
*   [](http://twitter.com/share?url=https://aytosagunto.es/va/actualitat/antonio-comeche-subcampio-de-la-5a-competicio-social-2019-de-la-modalitat-de-recorreguts-de-tir/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/antonio-comeche-subcampio-de-la-5a-competicio-social-2019-de-la-modalitat-de-recorreguts-de-tir/ "Linked In")
*   [](mailto:?body=https://aytosagunto.es/va/actualitat/antonio-comeche-subcampio-de-la-5a-competicio-social-2019-de-la-modalitat-de-recorreguts-de-tir/)